Μιμή Ντενίση

Η **Μιμή Ντενίση** (Λαμία, 15 Μαΐου 1953) είναι Ελληνίδα ηθοποιός, σκηνοθέτης, συγγραφέας, μεταφράστρια και επιχειρηματίας. 

Έχει πρωταγωνιστήσει σε είκοσι τηλεοπτικές σειρές και σε πάνω από σαράντα θεατρικά έργα σαν θιασάρχης. Μεταφράζει από τέσσερις γλώσσες: αγγλικά, γαλλικά, ιταλικά και γερμανικά.

## Βιογραφία
Η Μιμή Ντενίση γεννήθηκε στη Λαμία, αλλά μεγάλωσε στην Αθήνα. Αποφοίτησε από το Αμερικανικό Κολλέγιο της Αγίας Παρασκευής. Είναι πτυχιούχος του Τμήματος Βυζαντινών και Νεοελληνικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών. Είναι, επίσης, πτυχιούχος του Τμήματος Υποκριτικής της Δραματικής Σχολής του Γιώργου Θεοδοσιάδη. Μεταφράζει από τέσσερις γλώσσες: αγγλικά, γαλλικά, ιταλικά και γερμανικά. Έχει πρωταγωνιστήσει σε είκοσι τηλεοπτικές σειρές και σε πάνω από σαράντα θεατρικά έργα σαν θιασάρχης. Έχει γράψει πέντε ιστορικά έργα: **«Θεοδώρα»**, **«Εγώ η Λασκαρίνα»**, ** «Η Πηνελόπη Δέλτα συναντάει το Μάγκα»**, **«Σμύρνη μου αγαπημένη»**, **«Κι από Σμύρνη… Σαλονίκη»**. Το έργο **«Σμύρνη μου αγαπημένη»** όπως και η συνέχεια του, το έργο **«Από Σμύρνη… Σαλονίκη»** αφηγούνται την ιστορία των Μικρασιατών και των Ποντίων από το 1916 μέχρι την καταστροφή του 1922 μέσα από τα μάτια μιάς οικογένειας, αλλά και την προσπάθειά τους για ένταξη στην Ελληνική κοινωνία μέχρι το 1940. Το σύνολο του έργου αποτελεί τη μεγαλύτερη επιτυχία του ελληνικού θεάτρου μέχρι σήμερα. Το πρώτο μέρος μεταφέρθηκε στον κινηματογράφο επ’ ευκαιρία της συμπλήρωσης 100 χρόνων από τη Μικρασιατική Καταστροφή και έγινε διεθνής επιτυχία.

Έχει διευθύνει τα αθηναϊκά θέατρα **«Αθηνά»**, **«Βρετάνια»**, **«Ακροπόλ»**, **«Ιλίσια-Ντενίση»** και **«Ιλίσια-Βολανάκης»** . Το 2006 ίδρυσε τη δική της δραματική σχολή με την επωνυμία **«Κεντρική Σκηνή»**, όπου έχει συνεργαστεί με μεγάλα ελληνικά και διεθνή ονόματα του χώρου της υποκριτικής.

Είναι τακτικό μέλος στην **Εταιρεία Ελλήνων Θεατρικών Συγγραφέων**.

### Καριέρα
Πρωτοεμφανίστηκε στο θέατρο με την Αλίκη Βουγιουκλάκη στο θεατρικό έργο «Τζούλια», στο ρόλο της Άλισον σε σκηνοθεσία Σταμάτη Φασουλή. Έχει συμπρωταγωνιστήσει στο θέατρο και την τηλεόραση με τους: Αλέκο Αλεξανδράκη, Δημήτρη Παπαμιχαήλ, Γιάννη Φέρτη, Αλίκη Βουγιουκλάκη, Άννα Συνοδινού, Θανάση Βέγγο, Κώστα Βουτσά, Βασίλη Διαμαντόπουλο, Σταύρο Ξενίδη, Αντώνη Καφετζόπουλο, Γρηγόρη Βαλτινό, Δέσπω Διαμαντίδου, Δάνη Κατρανίδη, Σπύρο Παπαδόπουλο, Τζένη Ρουσσέα, Αλέξανδρο Αντωνόπουλο κ.ά.

Έχει συνεργαστεί με μεγάλους Έλληνες σκηνοθέτες όπως τον Μίνωα Βολανάκη, τον Ανδρέα Βουτσινά, τον Γιάννη Κακλέα, τον Κώστα Τσιάνο και άλλους, και με σημαντικούς Έλληνες σκηνογράφους όπως οι Γιώργος Πάτσας, Διονύσης Φωτόπουλος, Μανόλης Παντελιδάκης, Γιώργος Ζιάκας, Νίκος Πετρόπουλος, Σάββας Χαρατσίδης και επίσης έχει συνεργαστεί με πολλούς σημαντικούς διεθνείς καλλιτέχνες, όπως οι: Roger Williams, Jillian Gregory, Peter Mumford, Φωτεινή Δήμου, Σοτιγκί Κουγιατέ κ.ά.

Στην τηλεόραση έκανε το ντεμπούτο της με την τηλεοπτική σειρά **«Γιούγκερμαν»** του Μ. Καραγάτση πλάι στον Αλέκο Αλεξανδράκη σε σκηνοθεσία Βασίλη Γεωργιάδη. Από τότε έχει συμπρωταγωνιστήσει σε αξιόλογες τηλεοπτικές σειρές όπως **«Ο Συμβολαιογράφος»**, **«Αστροφεγγιά»**, **«Το ταξίδι»**, **«Ετυμηγορία»**, **«Άθλιοι των Αθηνών»**, **«Ο θάνατος του Τιμόθεου Κώνστα»**, **«Οι φρουροί της Αχαΐας»**, **«Το τέλος της μοναξιάς»**, **«[[Επτά θανάσιμες πεθερές]]»** κ.ά.

Το 2006  ίδρυσε τη δική της Δραματική Σχολή, τη **«Κεντρική Σκηνή»**.

Το 2019 ήταν κριτής στο Your Face Sounds Familiar στον ANT1.

### Προσωπική ζωή
Ήταν σε σχέση με τον πολιτικό Αντώνη Τρίτση με τον οποίο αρραβωνιάστηκε, αλλά δεν πρόλαβαν να παντρευτούν, αφού εκείνος υπέστη εγκεφαλικό επεισόδιο και απεβίωσε.

Έχει παντρευτεί δύο φορές. Το 1981 μέχρι το 1988 ήταν σε πρώτο γάμο παντρεμένη με τον ηθοποιό Γιάννη Φέρτη. Το 2008 μέχρι το 2009 ήταν σε δεύτερο γάμο παντρεμένη με τον δημοσιογράφο Σωτήρη Πολύζο.

## Αξιώματα και βραβεύσεις
Έχει βραβευτεί για το έργο της από πολλούς φορείς, δήμους και σωματεία της Ελλάδας, της Κύπρου, του Απόδημου Ελληνισμού και από πρεσβείες άλλων χωρών.

Από το 2009 έχει τον τίτλο του Ιππότη της Λεγεώνας της Τιμής, την ύψιστη Ευρωπαϊκή διάκριση που της απένειμε η Γαλλική Κυβέρνηση για την προσφορά της στον πολιτισμό και στα γράμματα.

Το 2019 ήταν η κεντρική ομιλήτρια στην έδρα του ΟΗΕ στη Νέα Υόρκη σε εκδήλωση με θέμα: **«Ο ρόλος της γυναίκας σε εποχές ανθρωπιστικής κρίσης»**.

Το 2022 βραβεύτηκε από την Ακαδημία Αθηνών για την συνολική προσφορά της στον ελληνικό πολιτισμό όπως και από την  Εκκλησία της Ελλάδος με τον Μεγαλόσταυρο του Αγίου Γεωργίου.

Το 2023 βραβεύτηκε από το **"Maria Callas Monaco Gala & Awards"**, μαζί με την Νάνα Μούσχουρη και την υψίφωνο Βασιλική Καραγιάννη, για τη συνεισφορά τους στην τέχνη.

Το 2023 το Ίδρυμα Οικουμενικού Ελληνισμού της απέμεινε τον τίτλο της Ύπατης Προέδρου.

Το 2023 αναδείχθηκε Πρέσβειρα Ακαδημία Πολιτιστικής Κληρονομιάς (Παρίσι).

## Θέατρο

## Φιλμογραφία
### Τηλεόραση

### Κινηματογράφος

## Εργογραφία

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Έλληνες θεατρικοί επιχειρηματίες
Κατηγορία:Έλληνες μεταφραστές
Κατηγορία:Ιππότες της Λεγεώνας της Τιμής